WAGTERS OP DIE MURE ISRAEL BEDIENING
WAGTERS OP DIE MURE ISRAEL TOERE & BET SHALOM BEDIENING: 'n Liefde en Passie vir die land Israel en die Joodse volk. Inligting word verkry uit verskillende bronne en van verskillende organisasies om vir jou as Christen gelowige te verduidelik waarom jy vir Israel en die Jode moet bid en hulle moet ondersteun. "Ter wille van Sion sal Ek nie swyg nie en ter wille van Jerusalem nie stil bly nie.." Jesaja 62:1
18-25 MAART 2021
R25 600 PP
Epos vir volledige Program en Besonderhede:
7 GEMEENTE TOER
VAN OPENBARING & NUWE TESTAMENT
TURKYE & ISTANBUL
EPOS VIR VOLLEDIGE BESONDERHEDE & PRYS EN PROGRAM
ISRAEL GEBEDSTOER - STANDING WITH ISRAEL
STAND WITH ISRAEL PRAYER TOUR
STAAN BY ISRAEL GEBEDSTOER
6-15 Maart 2021 @ R29 700 pp ($1=R16)
Hierdie toer word hoofsaaklik in Afrikaans aangebied deur die toerleier maar die toergidse op die bus is Engels asook is een van ons mede-leiers engels sprekend en dus kan engels sprekende persone wat bietjie Afrikaans verstaan ook saamkom.
Kom saam met mede bidders, intersessors, profete, pastore, evangeliste, "worship" dansers, "prayer warriors", en mede Christen gelowiges wat almal 'n hart en passie vir Israel en die Joodse volk het, en kom seen Israel binne ISRAEL. Hierdie is jou uitnodiging! Bring jul shofars, aanbiddingsvlae, tamboeryne en ander musiekinstrumente want ons gaan geestelike oorlogvoering voer in die geestesrealm. Ons nooi profetiese dansgroepe uit om te kom dans op die grenslyne en reg deur Israel terwyl ons biddend verkeer.
Die wêreld haat Israel, kyk maar wat gaan in die internasionale nuus-kanale aan. Israel word op elke gebied verdoem en die vyande van Israel wil hulle graag van die aardbol afvee. Maar ek en jy wat kinders van die God van Israel is, weet dat Abba Vader sluimer of slaap beslis nie. Hy waak oor Sy volk. Hierdie klein landjie word van alle kante af onderdruk, ongelukkig selfs van ons eie land se regering ook. Indien ons Israel seën sal ons ook geseënd wees. Daarom is dit my en jou plig om ernstig vir Israel in die bres te tree.
Hierdie toer was 'n opdrag van Abba Vader – Ons Christene moet gehoorsaam wees en in die "gap" vir Israel gaan staan. Die minste wat ons as Koningskinders kan doen vir hulle is om vir hulle te bid. Ons nooi jou dus saam om in daad en woord te gaan optree en fisies in Israel te gaan bid. Wat 'n beter plek is dit nie om juis in Israel, op hul grenslyne te gaan interses vir Israel se beskerming. Hierdie landjie is maar so groot soos ons Kruger Nasionale Wildtuin. Klein maar sterk want die God van Israel waak oor hulle.
Ons gaan al die grenslyne dek. Ons gaan langs die Middelandse see by die Cesarea Akwaduks met ons voete in die water staan en vir die Westelike grenslyn van Israel bid. Daarna reis ons na Karmel Berg waar ons gaan uitkyk oor die Jisreel vallei. Een van Israel se lugmagbasisse is in hierdie vallei (ondergronds) geleë. Die F16 vliegtuie styg gereeld hier op. Ons gaan dus intreë vir die lugmagbasis en weermag (IDF) van Israel. "Ramat David Israeli Air Force Base" is dus een van 3 hoof lugmagbasisse van Israel. Bloedjonk Israeli soldate verloor baie keer hul lewens in diens van hul land. Hierdie Jisreel vallei is ook bekend as die Megiddo vallei wat 'n groot rol in die eintyd gaan speel nl. Armaggedon.
Daarna reis ons via Haifa na die Noordelike grenslyn tussen Israel en Libanon by Akko. Ons gaan by die grenslyn bid asook die asemrowende Rosh Hanikra kalksteen grotte per kabelspoor besoek wat slegs meters van die grenslyn af is. Daarna neem ons 'n wandeling op die Ou Stad mure van Akko wat deur die markgedeeltes loop en ons 'n geleentheid kry om die Ou-mark van Akko te besoek. Akko is een van 'n paar stede wereldwyd wat se mure steeds staan na duisende jare. Dis gebou in 950nC deur Caliphate vir die stad se beskerming. Ons oornag twee aande by die See van Galilea.
Ons reis dan Noordwaarts deur die Golan Hoogland na Kuneitra (by Mount Bental) waar ons 'n pragtige uitsig na die Siriese grenslyn by Kuneitra asook oor die Golan Hoogland het. Die Kuneitra vallei se naam beteken vallei van trane. Mount Bental is 'n ou weermag uitkyk pos met bunkers en 'n fantastiese uitsig oor Siriê na die Ooste en die Hoogland na die Weste. Hier het baie stryd en konflik tussen Jood en Arabier al plaasgevind en steeds is dit nog nie oor nie. Hier is ook 'n rigting aanwyser wat wys dat ons slegs 60km van Damaskus af staan. Hierdie vallei was waar die bloedigste tenk gevegte gedurende die Yom Kippur oorlog in 1973 plaasgevind het en waar Israel met bitter min tenks (160) teenoor Sirië se oormag tenks (1500) teen alle verwagtinge die Siriërs oorwin het. Ons dien 'n Groot God wat Sy volk beskerm het, en vandag nog beskerm!
Ons besoek die asemrowende mooi Banias waterval en sien die pragtige natuurskoon van Noord Israel. Hier by die oorsprong van die Jordaanrivier gaan ons bid vir Israel se watervoorsiening want hierdie rivier wat gevoed word deur strome en fonteine wat vanuit Berg Hermon kom, is die hoof bron van water vir die land Israel. Water is Lewe. Ons Messias het ook Lewende Water aangebied.
Terwyl ons reis gaan ons in die bus vir die dorpe, stede en kibbutse in die area in gebed tree. By die Berg Predikasie langs die See van Galilea waar Jesus/Yeshua die bergrede gelewer het, gaan ons biddend verkeer en seëninge oor Israel spreek en mekaar seën. Daarna maak ons 'n draai by Mensa Kristi waar jy voete gaan natmaak in die see van Galilea voordat ons teen sononder 'n bootvaart op die See van Galilea gaan onderneem waar ons weereens lof en aanbidding gaan bring asook Joodse danse gaan leer.
Ons reis deur die Jordaan vallei na Bethabara wat die oorspronklike doopplek van Jesus/Yeshua is by die Jordaan rivier. Hier skei die Jordaanrivier die twee lande nl. Jordanië en Israel en gaan ons intreë vir die Oostelike grenslyn tussen hulle. Daarna reis ons na die Berg Masada wat ons per kabelspoor gaan bereik en waar ons weereens 'n lieflike uitsig oor die Negev woestyn, Dooie See en Jordanie het. Hier gaan ons oor die Negev Woestyn na die rigting van die Egiptiese grenslyn intreë vir die Suidelike grenslyn van Israel. Daarna maak ons 'n vinnige draai by Qumran en dan 'n laatmiddag swem in die Dooie See voordat ons opry na Jerusalem.
Vir die volgende 4 dae in Jerusalem het ons nie meer die luukse toerbus beskikbaar nie en gaan ons per voet stap. Ons maak egter van plaaslike vervoer gebruik soos die trein en lokale busse. Alle plaaslike vervoer is vir jou eie sak. In Jerusalem besoek ons die Olyfberg waar ons gebede oor Jerusalem stad gaan proklameer en gaan bid vir die Vrede van Jerusalem volgens die Psalm-opdrag, dan Getsemane tuin, Goue Poort, Lithostratos, bo-vertrek, Dawid graf, Kardo, Goue Menorah asook spandeer ons tyd in die Joodse kwartiere van die Ou stad. Ons besoek ook die Westelike Muur (Kotel). Ons blaas die shofars op die ou stad mure as Wagters op die Mure en proklameer gebede oor Israel en Jerusalem (bring dus jou shofar saam na Israel want ons blaas dit almal saam op die Ou Stad mure).
Die laaste dag besoek ons die Knesset (Israel se Parlementsgebou) waar ons gebede oor Israel se Regering asook hul Eerste Minister en sy kabinet spreek. Daarna besoek ons die Holocaust Museum om in stilte aan die Joodse slagting van die 2de wêreldoorlog te dink voordat ons na Tel Aviv vertrek waar ons die Independance Hall en Joppe gaan besoek voordat ons lughawe toe geneem word vir ons terugvlug na 'n wonderlike en geesvervulde tyd in Israel.
Ons hoor Vader se hartklop, en gaan baie kosbare tyd afstaan aan die Heilige Gees. Hierdie toere is baie uniek in elke opsig en voldoen steeds aan hoë standaarde. Ons vlieg ELAL (Israel se eie lugredery met die beste sekuriteit ter wêreld) en slaap in 'n goeie 3 ster hotel by die See van Galilea asook 'n 4 ster hotel in Jerusalem in die hoofstraat wat binne bereik is van alles met daaglikse ontbyt en aandetes. Ons kry 'n luukse toerbus met 'n toergids op die lughawe wat ons volgens die program tot in Jerusalem neem. Die dae wat ons egter in Jerusalem spandeer is ons sonder die toerbus want alles is loopafstand van mekaar en ons maak gebruik ook van plaaslike vervoer wat goedkoper is. God se opdrag was om ons fisies op die grond te kry en daarom beweeg ons per voet en kom so direk in aanraking met die plaaslike bevolking en hul kultuur. Asook hoor ons die Heilige Gees se leiding met elke treë wat ons gee.
Ons het een dag opsy gesit om saam met 'n Suid-Afrikaanse verteenwoordiger van Bridges for Peace Organisasie in Israel uit te gaan sodat ons blootstelling kan kry aan die diens en werk wat hulle vrywilliglik vir Israel lewer. Ons kan dus die hande en voete vir Israel op grondvlak wees en ons omgee harte vir Israel wys asook die volunteers ontmoet wat van reg oor die wêreld in Israel gaan dien. Hierdie toer is nie 'n "ontvang" toer nie maar 'n "gee" toer. Ons gaan gee aan Israel.
Hier van SA af gaan saam met die groep 'n Toerleier (wat 'n Doktorsgraad in Ministry het en 'n Israel Bediening hanteer), 'n Profetiese Pastoor (wat in die profetiese bediening is en die groep gaan bedien) en 'n Intersessor (wat ook berading doen en die groep gaan bystaan).
Die dae wat ons in Jerusalem gaan spandeer maak ons gebruik van plaaslike vervoer en stap ons ook nogal baie – maak dus seker jy het gemaklike uitgeloopte stapskoene en dat jy wel sal kan stap (ongelukkig is die toer nie geskik vir mense wat moeilik loop nie agv die ruwe terrein en die feit dat ons baie kilometres per dag aflê per voet). Ons het die betrokke dae in Jerusalem nie die toerbus tot ons beskikking nie en daarom maak ons dus gebruik van plaaslike/publieke vervoer wat vir elkeen se eie sak is – maak dus seker jy het genoeg kleingeld in shekkels ('n enkel trein rit is ongeveer 6-7 shekkels). Indien jy kyk na ons toerprogram sal jy sien dat die prys sluit basies alles in behalwe die plaaslike vervoer in Jerusalem self waarvoor jy self moet budget by jou sakgeld.
Ons hotel is ook gerieflik in die hoofstraat geleë en reg voor die hotel is 'n trem stop. Ons ry dan gewoonlik met die trein tot naby die ou stad en dan stap ons veder. Ons kry ook die een oggend 'n plaaslike bus (vir jou eie sak +- 6 shekkels) naby Damaskus Poort om ons op te neem na die Olyfberg – ons stap egter die berg af deur die Kidron vallei en weer by die Ou stad binne. Die Joodse mark (Shuk) is ook naby ons hotel geleë en na aandete besoek ons gewoonlik die mark en/of Ben Yehuda straatmall indien jy wil. Die dag wat ons die tuingraf gaan besoek val op 'n Saterdag wat die Joodse Shabbat is en geen vervoer beskikbaar is nie. Daardie dag sal ons rustig stap van die hotel af tot by die Tuingraf.
Israel het jou nodig! Hoor die Vader Hart wat warm klop van liefde vir hierdie volk. Dis my en jou as wedergebore Christen se plig om vir God se land en volk te bid. As dit swaar op jou hart lê, kom saam en kom maak 'n verskil in die geestesrealm want hierdie is 'n oorlog in die lug, teen die bose magte wat Israel wil vernietig. Ons het die Heilige Gees in ons en ons kan 'n verskil maak!
As jy 'n roering in jou hart voel, bid hieroor en boek op hierdie reis wat werklik 'n afspraak met ons Hemelse Vader is. Ons weet dat vir elkeen wag daar 'n spesiale afspraak met Vader, met 'n spesiale salwing in Israel. Hierdie toer is nie die agent of toerleiers se toer nie, dit is ABBA VADER sin! Ons is anders, ons gaan fyn luister na Vader se Stem en saam met Hom deur Israel beweeg terwyl ons oor op die grond is en ons oorlogvoering gaan doen vir Israel. God is besig om intersessors op te wek vir Israel (Jes 62:6-7). Ons moet as Wagters op die Mure ons plek vir Israel inneem. Abba Vader is besig om in 'n tyd soos nou die harte en oë van gelowiges oop te maak sodat hulle Sy Hartklop vir Israel kan ervaar.
Moet dus nie langer huiwer nie, tref vandag nog reëlings met ons!
EPOS vir Program en Registrasie vorm:
Ter wille van Sion sal ek nie swyg nie, en ter wille van Jerusalem nie stil wees nie!
JERUSALEM EN OMGEWINGS VERKENNINGS-TOER 13 DES 2021
JERUSALEM 8 DAG TOER
R25 200 pp ($1=R16)
Baie mense veral pastore, bedienaars, intersessors en ander mense wat alreeds voorheen Israel besoek het, het 'n diepe verlange in hul binneste om net tyd in Jerusalem in Abba Vader se Teenwoordigheid te gaan spandeer sonder die gejaagdheid van 'n toerprogram wat gevolg moet word. Vir baie is dit frustrasie om self 'n privaat reis na Israel te beplan en ook werk dit in meeste gevalle baie duur uit. Daarom het ons 'n Jerusalem toer saamgestel wat al die logistieke reelings in die hande van 'n bekwame toeragentskap laat sodat jy kan ontspan en in die veiligheid van 'n groepsverband Jerusalem, die Dooie See en Galilea kan gaan besoek en heerlike tyd op jou eie spandeer in jou vrye dae in Jerusalem.
Hierdie toer sluit in:
ELAL Retoer vliegkaartjies
Akkommodasie in top klas toeristeklas hotel (2 deel)
Twee etes per dag (ontbyt en aandete)
Reis in 'n lugverkoelde luukse bus op 2de, 3de en 7de dag
Vervoer tussen lughawe en hotel in buiteland
Fooitjiegelde & Admin
Die Jerusalem toer is uitgewerk sodat basies alles ingesluit is vir jou. Ons vlieg ELAL en oornag in Jerusalem in 'n goeie 4 ster hotel in die hoofstraat van Jerusalem waar plaaslike vervoer op die hotel se voorstoep is. Die dae in Jerusalem is vir elkeen se eie gebruik en kan jy self beplan hoe en waar jy jou tyd wil gaan spandeer. Ons slaap as groep in dieselfde hotel en daar is ook 2 groot etes (ontbyt en aandetes) ingesluit. Vervoer in Jerusalem is vir jou eie sak asook alle besoeke. Alle besoeke en besigtings in Jerusalem in jou afdae is vir jou eie sak. Die toerprogram sluit wel op die eerste twee dae en laaste dag in Israel 'n program in waar ons plekke gaan besoek wat reeds by jou toerprys ingesluit is (soos hierbo genoem is). Die luukse toerbus sal ons dan ook weer op die lughawe terugbesorg. Al wat jy dus benodig is sakgeld vir Jerusalem vir dit wat jy beplan om te gaan doen. Daar is baie plekke in en om die ou stad wat jy per voet kan besoek. Party plekke is gratis en ander vra weer toegangsfooie. Google gerus die plekke vooraf wat jy wil besoek en doen jou beplanning. Daar is ook kort dag toere wat in en om Jerusalem aangebied word asook na ander plekke en jy kan dit vooraf google maar al die inligting is ook by Jaffa Poort se inlingting sentrum te verkry. Reg voor ons hotel is 'n trein wat ons gewoonlik neem tot by Jaffa Poort en dan stap jy veder. 'n Enkel treinrit kos ongeveer 7 shekkels. Jy kan ook in die aande Ben Yehuda straat en die shuk (Joodse mark) gaan besoek wat loopafstand is van die hotel.
Die Jerusalem Toer is juis bedoel vir diegene wat privaat tyd in Jerusalem wil gaan spandeer om Vader se Hartklop en Stem te hoor. Enige een is Welkom, solank jy onthou daar is geen vasgestelde program vir die tydperk in Jerusalem nie en jy moet self kan oor die weg kom (wat redelik maklik is en wat jy gou gaan baasraak en die toerleier is daar om jou by te staan).
Hierdie toer vind eers einde 2021 plaas en gee jou dus genoeg tyd om jou finansiele beplanning te kan doen asook om dadelik elke maand te begin betaal aan die agentskap. Niks is onmoontlik nie. Baie mense gebruik ook hul jaarlikse bonus of deel daarvan om hul toer te betaal. Doen dadelik jou beplanning want hierdie toer word gou uitverkoop - registreer dus vandag nog teen hierdie uiters goeie prys!
Epos vir volledige program en registrasie vorm: wagtersopdiemure@gmail.com
BOEK SO GOU MOONTLIK!!
Slegs R3000 deposito word benodig om jou plek te verseker.
SHOULD ALL CHRISTIAN BELIEVERS TODAY
STILL PRAY FOR AND SUPPORT THE ISRAEL
A STUDY ON BIBLICAL PERSPECTIVES ON
WITCH COVENANTS ARE APPLICABLE TO
(I will forward the thesis to you)
Hanru Visser - Ons Hemelse Kleinkind
28 Junie - 14 Julie 2017
Ons tweede kleinkind, 'n ou seuntjie is op 28 Junie 2017 op 36 weke gebore. Hanrutjie moes dadelik na geboorte na die NICU oorgeplaas word omdat sy longetjies nie reg gewerk het nie en hy moes aan n asemhalings-masjien gekoppel word. Vir 16 dae het ons gebid, en geleef van fototjies en video materiaal wat sy mamma en pappa uit die ICU vir ons gestuur het (want selgs die ouers is daar toegelaat - die naaste wat ek as ouma aan Hanrutjie kon kom was om voor die ICU deure in die gang te sit en wag terwyl sy mamma by hom was). Elke ou fototjie was kosbaar en ons kon nie wag dat hy uit die ICU moes kom sodat ons hom self kon sien en vashou nie. Maar min het ons besef dit was ons nie beskore nie.....
Op die 16de dag (14 Julie 2017), 'n koue winters oggend het Hanrutjie sy aardse verblyf verruil vir sy ewige tuiste by Jesus. Vir ons as familie was dit hartgebroke, in ons harte het dit soos winter gevoel. Om jou kinders se smart te sien en as ouer te besef jy kan niks daaraan doen nie, breek jou hart in duisende stukke. Jy treur dus nie net oor die verlies van 'n kleinkind nie maar ook oor die smart wat jou kinders moet verduur. Maar ons het vertroosting gevind want Abba Vader is steeds in beheer en alhoewel ons nou net ten dele kan verstaan, sal ons eendag ten volle verstaan. Hanru sal altyd ons 2de kleinkind bly en ons sal hom nooit vergeet nie. Eendag sien ons hom beslis weer en kan ek as ouma nie wag om hom in die pillaar gange van die Hemel te omhels nie.....
Labels: Hanru Visser - Ons Hemelse Kleinkind
2019 Gebedstoere na Israel
11-18 Feb 2019
R20 150 per persoon ($1=R14)
Kom reis saam met mede bidders na Israel vir 'n onvergeetlike 8 dag reis teen 'n absolute bekostigbare prys wat jy nie sommer maklik weer sal kry nie, en laat toe dat Abba Vader jou lei met elke treë wat jy gee. Ons toer is absoluut uniek. Ons staan baie tyd aan die Heilige Gees se leiding af en jaag nie van een plek na 'n ander nie. Ons luister fyn na Vader se Hartklop en beweeg in Sy salwing. Ons roep dus elke Geesvervulde Christen gelowige om saam te kom bid en om te kom hoor wat Vader op die Hart het vir jou. Daar wag 'n baie spesiale en geseënde afspraak in Jersusalem spesiaal net vir jou. Moet dit nie mis nie.
Kom treë saam met ons in vir hierdie kosbare land en volk wat ook ons Vader se oogappel is. Vader sê self dat Hy sal seën wie Israel seën. Kom seën Israel saam met ons in Israel!!
Boek dadelik want hierdie toere is uiters gewild en registrasies stroom reeds in!
2019 ISRAEL GEBEDSTOERE
WAGTERS OP DIE MURE VAN JERUSALEM
Die belangstelling en navraag na hierdie gebedstoere is baie gewild en ons beveel aan dat indien jy ook geroepe voel om saam te reis na Israel moet jy asb jou epos vir ons stuur sodat ons dadelik al die nodige informasie vir jou kan epos.
Epos na: betshalomzv@gmail.com
Hanru Visser - Ons Hemelse Kleinkind (1)
Israel Toere (5)
ISRAEL GEBEDSTOER18-25 MAART 2021R25 600 PP($1=R16...
7 GEMEENTE TOER VAN OPENBARING & NUWE TESTAMENTTU...
Neem ook kennis dat hierdie bediening nie 'n toeragentskap self is nie maar wel in opdrag van Vader toere deur 'n reisagentskap na Israel lei. Geen wins of geen vergoeding word hiervoor aan ons betaal nie. Ons doen alles vir God self.
Stel my asb in kennis as jy enige info/foto's op hierdie blog wil gebruik - betshalomzv@gmail.com. Picture Window theme. Powered by Blogger.